Eksoplaneetta
Eksoplaneetta on aurinkokuntamme ulkopuolella sijaitseva eli ekstrasolaarinen planeetta. Ensimmäinen varmistettu eksoplaneetta löydettiin vuonna 1992, ja toukokuussa 2016 löydettyjen planeettojen määrä oli jo 3 300. Lisäksi Nasan Kepler-avaruusteleskooppi on havainnut yli 4 700 eksoplaneettaehdokasta, jotka odottavat lisähavaintoja ennen löytöjen varmistamista.
HD 11964 b
HD 11964 b on eksoplaneetta, joka löydettiin 7. elokuuta 2005. Planeetan olemassaolo varmistettiin ensimmäisen kerran "Catalog of Nearby Exoplanets" -julkaisussa 21. heinäkuuta 2006. Se kiertää keltaista alijättiläistähteä HD 11964 noin 110 valovuoden päässä Maasta, Valaskalan tähdistön suunnalla.